Antsla Valla Kultuurikeskus

Elamusõhtu ''Kirev Linda''
2024-08-31 21:00 - 23:30 (Europe/Helsinki) | Linda Rahvamaja, Kesk 9, Kobela, Eesti
ELAMUSÕHTU “Kirev Linda” KAVA / “CROWING LINDA” SCHEME
20:00 ELAMUSÕHTU KÜLALISTE SAABUMINE. UKSED AVATUD!/ ARRIVAL OF GUESTS. THE DOORS OPEN!
21:00 PERFORMANCE JÄRVEL NING VALGUSETENDUS – JÄRVEALAL JA TERRASSIL/ PERFORMANCE ON THE LAKE AND LIGHT SHOW – ON THE LAKE AREA AND ON THE TERRACE
21:30 ÕHTUJUHID TARMO TAGAMETS JA KALLE SEPP NING ESTRAADIRAADIO JA KAIRE VILGATS – SAALIS/ HOSTS TARMO TAGAMETS AND KALLE SEPP AND ESTRAADIRADIO WITH KAIRE VILGATS – IN THE MAIN HALL
22:15 SKULPTUURI AVAMINE – RAHVAMAJA EES/ OPENING OF THE SCULPTURE – IN FRONT OF THE COMMUNITY CENTER
23:00 PAUS/BREAK
23:30 ÕHTUJUHID NING ESTRAADIRAADIO JA KAIRE VILGATS – SAALIS/ HOSTS AND ESTRAADIRAADIO WITH KAIRE VILGATS – IN THE MAIN HALL
00:00 ÖÖDISKO – TERRASSIL/ NIGHT DISCO – ON THE TERRACE
Legendaarne Linda rahvamaja taaselustab üheks õhtuks pika laua pidude traditsiooni ning kutsub kõiki hoogsale retroretkele läbi piirkonna kultuuriloo. „…Kus need kanad kulda joovad, kus need kuked kuldmune toovad…”
Peo juhatab sisse Väike-Boose järvel Vootele Ruusmaa originaalloomingule loodud muusikaline etendus „Loomislugu“.
Saalis ootab külalisi pika-laua pidu. Laual on 80ndate pidusöök, sealhulgas kohalik kana ja kala. Tantsuks mängib orkester „Estraadiraadio“ koos Kaire Vilgatsiga. Peolt ei puudu ka tõelised kuulsused! Kindlasti astub läbi Kalmer Tennosaar, kes oli esimene Linda rahvamajas esinenud artist ja keda kohalik rahvas hakkas nii väga armastama, et talle omistati Linda kolhoosi aukodaniku tiitel.
Avatakse Eesti ja Poola skulptorite ühistööna valmiv skulptuur „Kobela kukk“.
Õhtu pealavastaja: Tarmo Tagamets
Etenduse helilooja: Vootele Ruusmaa
Valgus ja video: Production by Rain Aunapu
—————–
Maineka arhitekti Toomas Reinu projekteeritud Linda rahvamaja valmis 1973. aastal. Kunagise kolhoosikeskuse kultuurikeskus ja Antsla valla arhitektuuripärl peidab endas Lõuna-Eesti suurimat saali, mis mahutab 1500 inimest. See on läbi aegade olnud kogukonna meelispaik vaba aja veetmiseks ning tuntud oma pika laua pidude poolest.

30.-31. augustil 2024 toimuv festival “Antsla Avastamata Aarded – üks suvi, kaks päeva, kolm järve” pakub eripalgelisi tegevusi Antsla valla kolme järve kaldal.
Reedel, 30. augustil kell 22 ootame teid Uhtjärve kaldale ÖÖKONTSERDILE.
Laupäeval, 31. augustil kell 11 pakub põnevaid järvega seotud maitseid ja tegevusi Ähijärve kaldal toimuv KOGUPERE JÄRVEPÄEV.
Laupäeva, 31. augusti õhtul toimub suurejooneline elamusõhtu “KIREV LINDA” Väike-Boose järve kaldal Linda Rahvamajas.
Elamusõhtu “Kirev Linda” on osa Euroopa kultuuripealinn Tartu 2024 põhiprogrammist.

Ähijärve perepäev
2024-08-31 11:00 - 14:00 | Karula Rahvuspargi külastuskeskus, Ähijärve, Antsla vald, Eesti
Karula rahvuspargi südamesse imekauni Ähijärve kaldale on tegelikult mõistlik tulla igal ajal, kuid lisaks hilissuvisele lopsakale loodusele ning suplema ahvatlevale järvele toimub 31. augustil midagi erilist – toome kokku vana ja uue, traditsioonid ning teaduse.
Enneolematu traditsiooniliste puupaatide väljanäitus Ähijärvel.
Avastusretk lootsikuga Ähijärve lugude maailma, et vaadata oma silmaga üle, kus elavad näkid ja veevaimud ning, kas Ähijärvel telg ikka paistab.
Nooda- ja kuuritsapüük traditsioonide austajatele.
”Innepide käve asi nii, et jaanipääva aigu tull rahvas kokko, siss veeti nuut paadiga järve pääle ja naati ütenkuun tuud kalda poolõ tagasi vidäma.”
Muusikaline rännak veemaailma – LAURI ÕUNAPUU.
Võtti ma nooda nurga päält
Sada silma saina päält
Lätsi ma merele minema
Kala järvele kaema
Kalanaha töötuba käsitööhuvilistele
Mänguline kalapüük noorele kalastajale
UMA MEKK laat

10:30 väljub buss ANTSLA RAUDTEEJAAMAST pilet 1 eur
14:00 tagasisõit ÄHIJÄRVEST ANTSLASSE pilet 1 eur
Ähijärve perepäev on osa Euroopa kultuuripealinn Tartu 2024 põhiprogrammist

Samal nädalavahetusel toimub Antsla piirkonnas veel sündmusi – tasub tulla kohe kaheks päevaks:
* 30. augustil kell 22 kõlavad maalilise Uhtjärve kaldal Elina Nechayeva imeline hääl koos klaveri ja viilulihelidega. Helimaailma täiendavad vahepaladena loetavad Uhtjärve legendid. Erilise müstilise atmosfääri loob just selleks õhtuks loodud valguslavastus.
https://kultuuriaken.tartu.ee/et/syndmus/uhtjarve-ookontsert-elina-nechayeva?event=106542
* 31. augusti õhtul toimub elamusõhtu “KIREV LINDA” Väike-Boose järve kaldal Linda Rahvamajas.
https://kultuuriaken.tartu.ee/et/syndmus/elamusohtu-kirev-linda?event=1…
Kui soovid kehakinnitust või vajad öömaja, vaata Tartu 2024 külalislahkuse võrgustiku liikmete pakkumisi: https://tartu2024.ee/soovitused-antsla

Uhtjärve ÖÖKONTSERT - Elina Nechayeva
2024-08-30 22:00 - 2024-08-31 00:00 | Uhtjärve laululava
Müstilisel öökontserdil kõlavad maalilise Uhtjärve kaldal Elina Nechayeva imeline hääl koos klaveri ja viilulihelidega. Helimaailma täiendavad vahepaladena loetavad Uhtjärve legendid. Erilise müstilise atmosfääri loob just selleks õhtuks loodud valguslavastus.
Meil on suur rõõm kutsuda teid ühe Antsla avastamata aarde – Uhtjärve – kaldale! Ja sel korral lausa öösel! Sest meie meelest see on just see aeg, kui Uhtjärv näitab oma müstilist nägu ja legendid hakkavad elama. Elina Nechayeva trio esituses kuulete klassikalise muusika pärle, eesti muusika lemmikuid (Ruja, Ehala, Joala repertuaarist), vahemere äärsed hitid ning Nechayeva enda muusikat.
Uhtjärv paikneb rohkete sälkorgudega Urvaste ürgorus, mis läbib maastikku 10 km ulatuses loode-kagu suunas. Org esindab ühte 30st avastamist väärivast paigast Lõuna-Eestis, mis on tähistatud National Geographicu kollase aknaga! Kolme kilomeetri pikkune Uhtjärv on väga allikaterohke, sügavuselt viies järv Eestis (28 m). Uhtjärve kirdekaldal asub Urvaste linnamäe ase ning Silmaveeallikana tuntud ohvriallikas. Uhtjärvega on seotud arvukalt muistendeid. Just neid legende jutustavad teile sellel sumedal suveööl kohalikud noored Lisete Kall, Kristiina Puija, Kaspar Pavel. Lavastaja Anu Silm.
Õhtu peaesineja sopran Elina Nechayeva on sündinud Tallinnas. Laulis 15 aastat kooris “Raduga”, lõpetas Tallinna Prantsuse Lütseumi 2011. aastal ning osales klassikalise laulu ettevalmistuskursusel Georg Otsa nim Tallinna Muusikakoolis. Aastatel 2011–2014 õppis ta laulmist Tallinna Ülikooli Kunstide Instituudis Eda Zahharova lauluklassis. Seejärel õppis Eesti Muusika- ja Teatriakadeemia magistrantuuris, mille lõpetas eksternina 2016. aastal. Kahel korral on jõudnud “Eesti otsib superstaari” televoorudesse. Saavutas I koha Tallinnas 2013. aastal toimunud noorte lauljate konkursil “Laulusild”, mille preemiaks oli osalemine Giuseppe Verdi nim Milano Konservatooriumis ooperistuudio tundides. ETV konkursil “Klassikatähed 2014” jõudis Elina televoorudesse ja pääses kolme finalisti hulka. Aastal 2015 võitis Tiit Kuusiku nim Rahvusvahelisel lauljate konkursil Pärnus II preemia ja laureaaditiitli. 2017. aastal pääses ta 1500 osaleja hulgast rahvusvahelise konkursi Neue Stimmen finaali kahekümne parema naislaulja hulka. Aastatel 2015– 2016 mängis külalisena Eesti Draamateatri lavastuses “Kaart ja territoorium”. Elina Nechayeva võitis Mihkel Mattiseni ja Timo Vendti kirjutatud palaga “La Forza” konkursi “Eesti laul 2018” (olles ühtlasi üks laulu sõnade autoritest) ning esindas Eestit Portugalis toimunud Eurovisioonil.
Uhtjärve öökontsert on osa Tartu2024 põhiprogrammist.
——-
Samal nädalavahetusel toimub Antsla piirkonnas veel sündmusi – tasub tulla kohe kaheks päevaks:
* 31. augustil kell 11 pakub põnevaid tegevusi Ähijärve kaldal toimuv ÄHIJÄRVE PEREPÄEV
https://kultuuriaken.tartu.ee/et/syndmus/ahijarve-perepaev?event=105500
* 31. augusti õhtul toimub elamusõhtu “KIREV LINDA” Väike-Boose järve kaldal Linda Rahvamajas.
https://kultuuriaken.tartu.ee/et/syndmus/elamusohtu-kirev-linda?event=1…
Kui soovid kehakinnitust või vajad öömaja, vaata Tartu 2024 külalislahkuse võrgustiku liikmete pakkumisi: https://tartu2024.ee/soovitused-antsla

Suvelõpu simman ansambliga Vana Kallim
2024-08-24 20:00 - 23:30 | Tsooru Rahvamaja, Tsooru, Antsla vald, Võrumaa, Eesti
24.08 algusega 20.00
Suvelõpu simman
Ans. Vana-Kallim
Pääse 10.-
Rahvamaja esisel platsil
Vihmase ilma korral rahvamajas

LÕÕTSAVÄGILASED- HAUKA LAADA LAADALAVA
2024-08-11 11:00 - 17:00 | Antsla kesklinn, Veski, Antsla, Võrumaa, 66403, Eesti
Laada viimasel päeval on oodata vahvat muusikat!🥳
Pühapäeval, 11. augustil kell 11.00 ja 13.00 ootame sind ja su sõpru laadalava juurde, kus Lõõtsavägilased pakuvad Hauka Laadal rõõmsat meelelahutust!
Ära unusta – kontsert on kõikidele laadalistele täiesti TASUTA❗
@ haukalaat2024

Hauka Laada kontserdid - Kõrsikud + Linalakk Augulaval
2024-08-10 20:00 | Antsla Augulava, Tamme, Antsla, Võrumaa
Hauka Laat 2024 muusikalise programmi osana astuvad Antsla Augulaval üles Linalakk ja Bonzo TRIO ning ansambel Kõrsikud
Linalaka muusika on mõnusalt kaasahaarav ning nii mõnigi lugu võib kuulajat saatma jääda mitmeks päevaks, kui mitte terveks eluks.
Bonzo ja Linalaka koostöö sai alguse konkursil Eesti Laul 2023, kus osaleti Linalaka kirjutatud looga «Aeg».
Kaasategev: Jaagup Jürgel – kitarr
Kõrsikud
Kõrsikud on 2012. aastal loodud muusikaline kooslus, mille moodustavad kolm suurt ja muhedat eesti meest – BONZO (Andrus Albrecht), ORELIPOISS (Jaan Pehk), PÄSS (Alari Piispea). Esitatakse ainult emakeelset muusikat, mis sisaldab nii töötlusi kui ka omaloomingut nauditavas ettekandes.

SYNNE VALTRI JA TOOMAS LAUR - laadalava
2024-08-10 11:00 - 17:00 | Antsla kesklinn, Veski, Antsla, Võrumaa, 66403, Eesti
Laupäeval, 10. augustil kell 11.00 ja 13.00 ootame sind ja sinu sõpru laadalava juurde, kus Synne Valtri paneb koos kitarrist Toomas Lauriga Hauka Laada lõbusalt kõlama! 🤗
NB❗ Kontsert on kõikidele laadalistele täiesti TASUTA❗
#haukalaat2024

Hauka Laada kontserdid - Curly Strings Augulaval
2024-08-09 21:00 | Antsla Augulava, Tamme, Antsla, Võrumaa
Hauka Laat 2024 muusikalise programmi avab unikaalses kontsertpaigas, Antsla Augulaval, ansambel Curly Strings.
Curly Strings on akustiline neljast liikmest koosnev ansambel, mis ammutab inspiratsiooni osalejate isiklikust pärimusest praeguses Eesti kultuuriruumis. Nende originaalloomingu peamisteks alustaladeks on intensiivne ja mänguline musitseerimine, meeldejäävalt ilusad meloodiad ja siiras esitus. Ansambli tõus sabatähena Eesti muusikataevasse 2013. aastal oli omamoodi fenomen tänu millele jõudis bändi looming paljude Eestlaste südametesse, kuhu ta on jäänud tänapäevani.
Koosseis:
Eeva Talsi – viiul, laul
Taavet Niller – kontrabass, laul
Peeter Priks – kitarr, laul

Hauka Laada kontserdid - Curly Strings Augulaval
2024-07-16 08:00 - 17:00 | Võrumaa
Hauka Laat 2024 muusikalise programmi avab unikaalses kontsertpaigas, Antsla Augulaval, ansambel Curly Strings.
Curly Strings on akustiline neljast liikmest koosnev ansambel, mis ammutab inspiratsiooni osalejate isiklikust pärimusest praeguses Eesti kultuuriruumis. Nende originaalloomingu peamisteks alustaladeks on intensiivne ja mänguline musitseerimine, meeldejäävalt ilusad meloodiad ja siiras esitus. Ansambli tõus sabatähena Eesti muusikataevasse 2013. aastal oli omamoodi fenomen tänu millele jõudis bändi looming paljude Eestlaste südametesse, kuhu ta on jäänud tänapäevani.
Koosseis:
Eeva Talsi – viiul, laul
Taavet Niller – kontrabass, laul
Peeter Priks – kitarr, laul
Villu Talsi – mandoliin, laul

Noorte bändilaagri Hauka Rock 2024 kontsert
2024-07-12 18:00 - 19:00 | Antsla Kultuurikeskuse õu, Kooli tee 19, Antsla, Võrumaa, 66403, Eesti
Kontserdil astuvad üles laagri õpetajad ja noored

Hauka Rock 2024
2024-07-07 - 2024-07-13 | Antsla Kultuurikeskus, Kooli tee 19, Antsla, Võrumaa, 66403, Eesti

Tsooru jaaniõhtu
2024-06-22 21:00 | Tsooru Rahvamaja, Tsooru, Antsla vald, Võrumaa, Eesti

Meistrite Päev 2024
2024-06-16 13:00 - 16:00 | Antsla kesklinn, Veski, Antsla, Võrumaa, 66403, Eesti

Tantsuselts Pärliine tänukontsert IGA SAMM ON ÕIGE!
2024-06-13 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Pakleri galerii
2024-06-07 13:00 - 2024-06-20 16:00 | Kauplus Pakler, Jaani 4, Antsla, Võrumaa, Eesti
Avame kunstinäituse endises Pakleri kaupluse ruumides – Jaani 4, Antsla.
Näitusel osalevad Antsla Kultuurikeskuse kunstistuudio, Antsla Gümnaasium ja Kuldre Kool.
TASUTA
Avatud T-P kell 13.00-16.00 7.-20. juuni

Muusikastuudio kevadkontsert "Üks väike rõõm"
2024-05-29 18:00 | Veski Pubi, Veski 10, Antsla, Võrumaa, 66403, Eesti
Antsla Kultuurikeskuse muusikastuudio juhendaja Cathlen Haugas ootab hooaja lõpetamise kevadkontserdile, kus astuvad üles solistid, noorteansambel, naisansambel “Küsimärk”.
Kaasateevad – kitarril Rolf Saarna ja löökpillidel Enrik Rapur.
Näha saab ka kunstiringi näitust, juhendaja Ebe Lindorg

Vihma korral Antsla Kultuurikeskuses

Antsla Muusikakooli lõpuaktus
2024-05-28 17:30 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Muusikakooli lõpuaktus teisipäeval, 28 mail kultuurikeskuse saalis kell 17:30
Vaata lisaks:
https://antslamuusikakool.weebly.com/

Tsooru kevadlaat 2024
2024-05-18 09:00 - 14:00 | Tsooru Rahvamaja, Tsooru, Antsla vald, Võrumaa, Eesti

JÄÄB ÄRA! Kriisiõppus - Saame hakkama, Antsla vald!
2024-04-29 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
ESMASPÄEVAL, 29.APRILL kell 18.00 toimub Antsla Kultuurikeskuses päästeameti ja Eesti Naabrivalve poolt läbi viidav kriisiõppus elanikele.
‼️ Osalemiseks vajalik registreerimine: info@naabrivalve.ee
või helista 652 2522
NB! Koolitus toimub, kui osaleb vähemalt 10 inimest

Antsla Puhkpilliorkester 40
2024-04-20 16:00 - 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Puhkpilliorkester peab 40-ndat juubelit laupäeval, 20. aprillil kell 16:00.
Tule kuula mõnusat muusikat ja meenutame möödunud sündmusi!

Jürikuu talgud Tsoorus
2024-04-20 10:00 - 17:00 | Tsooru Rahvamaja, Tsooru, Antsla vald, Võrumaa, Eesti

Antsla Muusikakool 50
2024-04-13 16:00 - 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Muusikakool peab juubelit!
50. aastapäeva pidulik kontsert ja koosviibimine endiste õpetajate, õpilaste ja sõpradega toimub laupäeval, 13 aprillil kell 16:00 Antsla kultuurikeskuse saalis.
Kaastegev Liivimaa Noorteorkester ja dirigendid Jose Ramirez Page ja Anton Kogan
Hea vilistlane!
Kui sul on ilusast kooliajast jagada fotomälestusi, siis anna sellest teada meilile tamm.jaan@gmail.com.
Võtame sinuga ühendust!

Tantsuõhtu ansambliga MAMA
2024-04-12 20:00 - 2024-04-13 00:00 | Uue-Antsla Rahvamaja, Uue-Antsla, Antsla vald, Võrumaa, Eesti
Siin see on – kauaoodatud tantsuõhtu ansambliga MAMA!
Otsi peokingad välja ja tantsime end hingetuks!
Ansambel MaMa endast: esitame muusikat polkast – rock’ini ja valsist – rock´n rollini. Laulame üldjuhul emakeeles. Koosseisu kuuluvad Mati ja Margus. Esimene mäletatav esinemine (kuigi enne seda oli vist veel ) oli 10. veebruar 2007 a. Pärnumaal pulmas, millest väike videolõik jõudis isegi Reporterisse. Isamees, (sel korral oli naissoost) kes väitis, et ta ei suutnud ühtegi mängu pulmas teha sellepärast, et “orkester” oli liiga hea ja ta ei tahtnud rahvast segada, las tantsivad… Sellest päevast on saanud ka MaMa sünnipäev.

Avatud on KOHVIK.

Kui soovite istuda oma seltskonnaga ühes lauas aga ostate piletid eraldi, siis andke meile teada, millised piletiomanikud ühte lauda eelnevalt sätime.
Kontakt: tel 56686466 / Kati Velner

Kohtumiseni tantsuplatsil

Pilet eelmüügist (Fienta.com) 15 eur, kohapeal (vabade kohtade olemasolul) 18 eur

Aianduskoolitused Kristiina Kikkasega – VI / viimane koolitus
2024-04-11 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Aiandushuvilistele tuleb taas koolitust tegema Kristiina Kikkas!
Kursusel võimalik saada koolitusmaterjalid paberkandjal, soovi korral ka meili peale
Osalustasu 12 eur/kord

INFO ja REGISTREERIMINE:
kultuur@antsla.ee
55648348

Koolitus toimub üks kord kuus perioodil november 2023 – aprill 2024
Teemad:
Neljapäev, 11. aprill 2024 – Varjuaed (Mis see on?), rajamine, taimed, hooldus .Aiatööriistad. Mida eelistada? Õiged töövõtted.

Kes on Kristiina Kikkas?
Olles paarkümmend aastat hobiaednik ja omandanud praktilisi kogemusi, viis soov aiandusest rohkem teada ning kõike teadlikumalt ja lihtsamalt teha, õppima Räpina Aianduskooli, kus omandasin maastikuehitaja eriala ja Hiiumaa Ametikooli linnaaedniku erialale. Mul on 4. tase aianduses.
Olen oma ettevõtte Kristiina Iluaed OÜ asutaja, mis peamiselt tegeleb aiaprojektide koostamisega ja aiandusalase nõustamisega.

Vallavillak - finaal
2024-04-09 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Meelelahutuslik mälumäng, kus saad oma teadmisi proovile panna erinevatel teemadel.

Tsooru mälumängur 2023-2024
2024-04-07 14:00 - 17:00 | Tsooru Rahvamaja, Tsooru, Antsla vald, Võrumaa, Eesti

Sügismeloodia kevadpidu
2024-04-02 16:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Eakate klubi Sügismeloodia ootab oma sünnipäeva tähistama!
Osavõtt 5 eur
Osalemisest anna teada HILJEMALT 26.märts Maia, 5622 4614 maiaparts46@gmail.com

Kaika Teatriklubi etendus "Ähijärve bussipeatus"
2024-03-28 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Lavastaja Agu Trolla
Osades:
Kaspar Kurve
Jaak Sachris
Liisa Sachris
Paula Solvak
Sirle Ruotsi
Kadri Janson
Damaara Dräbtsinskaja
Sirle Vainola
Uku Freiberg
Mihkel Nurmet

pilet 5 eur

Tantsulavastus "Soledad"
2024-03-21 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Lavastuses ,,Soledad’’ kohtuvad flamenkokultuur ja kaasagne tants. Laval on muusikud Hispaaniast, Kanadast ja Eestist ning koos eesti flamenkotantsijaga liigutakse läbi üksilduse erinevate etappide ja meeleolude.
,,Soledad’’ ehk ,,Üksildus’’ on lavastus üksiolemisega kaasnevast vabadusest ja barjääridest, mida peame enda ja teiste vahele seadma. Olles küll vaba oma piiritletud ruumis, satume me silmitsi iseendaga, selle kõige otsesemas ja tooremas vormis. Isolatsioon oma duaalsuses võib olla rahustav ja rahutuks tegev, pelgupaik kui ka ajend otsimaks võimalust sellest põgeneda. (Flamenko)artistina tundide viisi treeningsaalis veetes ja üksi iga oma väikest liigutust või heli nüanssi lihvides on tihtipeale vaja toime tulla ka iseenda kahtluste ja hirmudega. Kõike seda selleks, et kohtuda teiste omasugustega laval, hetkeks koos luua ja nautida ning siis taaskord oma teed minna, tagasi sinna, kus ollakse juba koduselt üksi. Mis on aga see, mis paneb inimest end jäädavalt teistest eralduma?
Lavastaja, koreograaf ja esitaja: Ingrid Mugu
Dramaturgiline konsultant: Heili Lindepuu (ILIEH teater)
Muusikaline kujundus: Tjebbe Broek, Dennis Duffin, Indira Aparici Alcazar
Muusikud: Dennis Duffin (flamenko- ja elektrikitarr), Indira Aparici Alcazar (vokaal), Aneta Varts (löökpillid)
Kunstnik: Nele Sooväli
Valguskujundus: Chris Kirsimäe
Helitehnik: Erki Paju
Graafiline disain, fotod ja videod: Kadi Aare
Korraldus ja tehniline teostus: Eesti Tantsuagentuur
Kestus: 50 min
Eesti Tantsuagentuuri ja kohalike kultuurikorraldajate eestvedamisel toob TantsuMENÜÜ tantsuetendused kõikjale Eestis.
Toetajad: Kultuuriministeerium, Eesti Kultuurkapital, Pakenditööstus
www.tantsuagentuur.ee

OSTA PILET FIENTA.COM: https://fienta.com/et/tantsumenuu-lavastus-muutus-79344

PLMF KEVADKONTSERT
2024-03-19 19:00 - 20:00 | Võrumaa
Kevadisel kontserdil kõlavad imelised viiuli ja klaverihelid.
Esinevad andekad muusikud Sigrid Kuulmann (viiul) ja Kirill Lissijenko (klaver).

Sigrid Kuulmann-Martin on lõpetanud Tallinna Muusikakeskkooli ning Eesti Muusika- ja Teatriakadeemia (EMTA, õppejõud Tiiu Peäske). Ta on täiendanud end Londonis Guildhall School of Music and Drama’s ja Düsseldorfis Robert Schumann Hochschule’s maestro David Oistrahhi õpilase prof. Rosa Faini viiuliklassis. Tema mängu on juhendanud teiste hulgas ka professorid Igor Bezrodny, Dmitri Sitkovetsky, Michaela Martin, Pavel Vernikov, Yfrah Neaman ja Jüri Gerretz ning õpinguid on toetanud Corporation of London, British Council Baltic States, Deutscher Akademischer Austauchdienst ja Eesti Kultuurkapital. S. Kuulmann-Martin on rahvusvahelise H. Elleri nim. viiuldajate konkursi ja mitmete teiste konkursside laureaat-preemiavõitja, esinenud solisti ja kammermuusikuna paljudes Euroopa riikides ja Skandinaaviamaades.

Kirill Lissijenko alustas klaveriõpingud 11-aastaselt ja lõpetas kooli eksternina. Georg Otsa nimelises Muusikakoolis õppis ta Ia Remmeli ja Ralf Taali klaveriklassis. Eesti Muusika- ja Teatriakadeemia lõpetas Kirill 2010. aastal, olles seal õppinud prof. Lilian Semperi, Irina Zahharenkova, Age Juurikas klaveriklassis. 2016. aastal lõpetas ta Sibeliuse Akadeemia magistriõpingud Hui-Ying Liu-Tawaststjerna klaveriklassis ja Eesti Muusika- ja Teatriakadeemia magistriprogrammi Matti Reimanni kammermuusika klassis. Kirill on täiendanud ennast niisuguste tipp-pianistide meistrikursustel nagu Tamas Ungar, Rolf Plagge, Cyprien Katsaris, Daniel Pollack. Ta on edukalt esinenud Helmi Valtmani fondi konkursil ning “Con Brio” klaverikonkursil Tallinnas. 2015. aastal sai ta International Alion Baltic competition II preemia. Ta esineb regulaarselt Eestis, Soomes, Rootsis, Itaalias ja Venemaal nii solistina kui ka kammermuusikuna koos tuntud interpreetidega nagu Nadia Kurem, Sigrid Kuulmann, Aare Tammesalu, Kristina Kriit, Toomas Vavilov, Neeme Ots, Andre Cebrian Garea, Maria Veretenina.
www.lissijenko.com

Pilet 10 eurot, pensionärid 7 eurot, alla 18.a tasuta.
